钦定古今图书集成/明伦汇编/氏族典/第326卷 > 《廖用贤尚友录》 > 游仲鸿
## 钦定古今图书集成/明伦汇编/氏族典/第326卷 > 《廖用贤尚友录》 > 游仲鸿

按《宋史游仲鸿传》：“仲鸿，字子正，果之南充人。淳熙二
年进士第，初调犍为簿。李昌图荐之，擢四川制置司
干办公事。制置使赵汝愚一见即知敬之。汝愚移帅
闽，举仲鸿自代，制置使京镗、转运刘光祖亦交荐于
朝。绍熙四年，差干办诸司粮料院。庆元元年，汝愚罢
相，仲鸿迁军器监主簿，力丐外除知洋州。越三年，起”
知嘉定府，擢利路转运判官。数忤宣抚副使吴曦，曦
言“仲鸿老病，朝命易他部。”未几，曦叛诛，参政李璧奏
除利路提点刑狱。寻乞休致，予祠而归，迁中奉大夫。
嘉定八年，卒。绍定五年，谥曰“忠。”